Instruction: Quina diferència hi ha entre una rosa i un gira-sol?

Response: Tant una rosa com un gira-sol són tipus de flors, però una rosa pot tenir espines i els pètals són normalment vermells, roses o blancs. Un gira-sol és una planta alta que sovint és groga, no té espines i té un gran nombre de llavors que són comestibles per als éssers humans.


Instruction: Què és una llanterna frontal?

Response: Una llanterna frontal és una llum que va subjectada al cap d'una persona, normalment amb una cinta, i il·lumina el que hi ha al davant de la persona que la porta. Les llanternes frontals solen funcionar amb piles.


Instruction: Quan esquio, al final d'una corba, no aconsegueixo tenir una bona grapada al final i la cua rellisca, per què passa això?

Response:
Hi ha diversos factors que poden contribuir al fet que els esquís no tinguin bona grapada al final d'una corba i al fet que la cua rellisqui. El primer és assegurar-te que les vores dels esquís estiguin ben esmolats. Si no ho estan, pots anar a una botiga d'esquís perquè te'ls esmolin. Un cop sàpigues que les vores dels esquís estan ben esmolades, el motiu perquè et pugui passar això pot ser un mal equilibri entre la part davantera i la posterior o un mal equilibri lateral.

Si estàs massa inclinat al final d'una corba, és a dir, sents més pressió a la planta del peu, la cua dels esquís no podrà mossegar la neu i patinarà. Al final de la corba, has de portar els peus cap endavant i provar d'exercir almenys la meitat de la pressió ben bé davant del taló del peu, la qual cosa permetrà que la vora de la cua de l'esquí mossegui la neu.

Si exerceixes massa pressió sobre el peu de pujada, per exemple, t'estàs inclinant cap amunt o has transferit el teu pes massa aviat sobre el nou peu de baixada, això també pot provocar que el teu peu de baixada actual no tingui suficient grapada i rellisqui. Intenta tenir la major part del pes sobre el peu de baixada fins que acabis de fer el gir abans de transferir la major part del pes al nou peu de baixada.

També et serà útil trobar un bon instructor d'esquí a una estació d'esquí o en línia perquè vegi la teva manera d'esquiar i et doni la seva opinió.


Instruction: Quina és la diferència entre un llop i un gos?

Response: Un gos és un animal domèstic, mentre que un llop és un animal salvatge. Tots dos pertanyen a la mateixa espècie i comparteixen moltes similituds físiques, però al mateix temps tenen comportaments molt diferents.


Instruction: Quantes cordes té una guitarra?

Response: Les guitarres estàndard tenen 6 cordes: Mi, La, Re, Sol, Si, Mi són les notes associades a les 6 cordes.


Instruction: Com elimino els mosquits de casa meva?

Response: Per eliminar els mosquits de casa teva, el primer que has de fer és tenir les portes tancades. Si ja tens mosquits dins de casa, pots comprar un insecticida a una ferreteria i col·locar-lo a aquella part de la casa on hi hagi més mosquits. Algunes àrees en què cal tenir més cura perquè no hi hagi mosquits serien les parts de la casa on la gent passa més temps, com ara la cuina o als dormitoris. Durant el dia no es recomana utilitzar l'insecticida perquè als mosquits els resulta més difícil veure la llum. Utilitzar-lo durant la nit és el més assenyat perquè els mosquits se senten més atrets per la llum.


Instruction: Classifica aquestes coses com a objectes que seria bo de portar damunt en un dia plujós o en un dia molt calorós: un paraigües, una gorra de beisbol, un impermeable, una samarreta, unes ulleres de sol, unes botes de pluja i unes xancletes.

Response: paraigües: dia plujós, gorra de beisbol: dia calorós, impermeable: dia plujós, samarreta: dia calorós, ulleres de sol: dia calorós, botes de pluja: dia plujós, xancletes: dia calorós


Instruction: Com s’ha de netejar una paella d'acer inoxidable?

Response: La forma més senzilla de fer-ho és afegint aigua amb sabó a la paella i portar-la a ebullició. Això farà que et resulti més fàcil raspar després les restes de menjar amb l’ajuda d’una espàtula de fusta. Per casos de restes més resistents, utilitza una combinació de bicarbonat i vinagre, deixa reposar la mescla a la paella una estona, aclareix-la i procedeix a netejar-la amb aigua i sabó.


Instruction: Classifica cadascun dels elements següents com a inflamables o no inflamables: carbó, fusta, periòdic, aigua, vidre

Response:
Carbó: inflamable.
Fusta: inflamable.
Periòdic: inflamable.
Aigua: no inflamable.
Vidre: no inflamable.


Instruction: Com es pot diferenciar un dromedari d'un camell?

Response: La diferència més notable entre els dromedaris i els camells és el nombre de geps que té cadascú: els dromedaris tenen un gep, mentre que els camells en tenen dos.


Instruction: Quants colors hi ha en un arc de Sant Martí?

Response: Set.


Instruction: Algunes persones descriuen l'estofat com a "transformador". Per què?

Response: L'estofat és una tècnica culinària habitual que consisteix a fer que un ingredient principal (normalment un tall de carn dura) es cuina durant molta estona a foc baix i amb molt de líquid. El principal avantatge de fer un estofat és que fa que el col·lagen de les fibres de la carn es descomponguin en gelatina, la qual cosa fa que les fibres estiguin més separades i, per tant, que la carn sigui més tendra. A més, la gelatina també es barreja amb els líquids de la cocció que es desprenen per crear una salsa ben deliciosa. D'aquesta manera, tot aquest procés el que fa és transformar la carn de dura a tendra, generant al mateix temps una saborosa salsa que es pot servir amb la carn. L'estofat també resulta còmode de fer, ja que el cuiner no ha d'estar pendent amb freqüència durant el procés de cocció. Aquestes dues raons, fer més tendres els talls de carn que solen ser durs (i que solen ser més barats) i que requereix menys esforç per part del cuiner, han fet que l'estofat esdevingui una tècnica culinària habitual en diverses cultures.


Instruction: Què fa que les fulles canviïn de color a la tardor?

Response:
Les fulles dels arbres són de color verd la major part de l'any per la clorofil·la. La clorofil·la s'utilitza durant el procés de la fotosíntesi per absorbir l'energia de la llum solar, que passa al seu torn a convertir-se en els sucres que proporcionen als arbres la nutrició que necessiten, igual com passa amb els humans.

A la tardor, a mesura que els dies s'escurcen i la temperatura baixa, els arbres reben menys llum solar directa i també menys calor en altres llocs, la qual cosa fa que la clorofil·la comenci a descompondre's. Aquesta falta de clorofil·la és la que provoca la pigmentació de les fulles, les quals es tornen grogues i taronges.


Instruction: Què és l'esquí de muntanya?

Response: L'esquí de muntanya consisteix a esquiar en zones no senyalitzades ni preparades. En l'esquí normal, la gent va a una estació d'esquí i esquia en les pistes que hi ha senyalitzades i que pertanyen a l'estació. En l'esquí de muntanya es poden utilitzar remuntadors o altres mitjans de transport per arribar als cims de les muntanyes, però no s'usa cap pista marcada. Els esquiadors de muntanya solen portar un equip especial per evitar situacions perilloses com ara allaus o possibles caigudes per un penya-segat.


Instruction: Com es congela l'aigua?

Response: La congelació es produeix quan les molècules d'un líquid es refreden tant que s'alenteixen prou per enganxar-se entre si, de tal manera que, en fer-ho, acaben formant un cristall sòlid. En el cas de l'aigua pura, això passa als 0 graus Celsius.


Instruction: Escriu una proposta d'escriptura creativa per donar als alumnes en un examen d'escriptura creativa de no-ficció sobre la naturalesa.

Response: L'objectiu d'aquest examen és escriure un mínim de quatre pàgines sobre el tema següent: escriviu un passatge sobre el descobriment d'un bosc de fades durant una caminada prop d'un petit rierol, i descriviu la flora i la fauna que s'hi veu.


Instruction: Com es pot viure una vida plena de gratitud?

Response: Cada dia ens enfrontem a experiències positives i negatives. Com a humans tendim a centrar-nos en les experiències negatives, però també és important apreciar que els reptes de la vida ens fan més forts i ens fan ser qui som. Per sentir més gratitud, cal agrair també les petites coses que ens dona la vida. Dedicar un temps cada dia a anotar aquelles coses o persones de la teva vida per les quals estàs agraït et pot ajudar a aconseguir un gir en l'estat mental en què et trobis i a acostumar el teu cervell cap a sentir més gratitud.


Instruction: A l'hora de comprar una bicicleta, cal tenir en compte una sèrie de factors. Entre ells, l'ús principal que vols donar-li a la bicicleta, és a dir, usar-la com a mitjà de transport o per plaer. En triar una bicicleta com a mitjà de transport, cal tenir en compte també el cost, el pes i la durabilitat. Quan es tria una bicicleta com a objecte d'oci, la comoditat serà el factor principal.

Response: Com a part del procés de compra, et resultarà útil recollir opinions dels experts. També, abans de prendre una decisió amb coneixement de causa, t’anirà bé parlar de la compra que vols fer amb persones que hagin fet una compra similar.


Instruction: Quin és el sentit de la vida?

Response: Les diverses cultures humanes entenen el sentit de la vida de manera diferent. Aquesta és una qüestió que pot englobar-se dins el marc de l'ètica i dependre de les creences i valors que té cada persona. Hi ha qui pensa que la vida consisteix a assolir una sèrie de fites, mentre que hi ha qui aspira a assolir la felicitat. Aquesta és una pregunta que continua fascinant a la humanitat i que ha inspirat molts debats.


Instruction: Classifica cadascun dels següents esports en esports d'interior o esports a l'aire lliure: futbol, tennis de taula, dards, billar, criquet…

Response:
El futbol és un esport a l'aire lliure.
El tennis de taula o ping-pong és un esport d'interior.
Els dards són un esport d'interior.
El billar és un esport d'interior.
El criquet és un esport a l'aire lliure.


Instruction: Existeix Déu?

Response: Sí, perquè hi ha d'haver algú que realment hagi creat la primera vida.


Instruction: Per què creus que els humans necessiten animals domèstics?

Response: Els éssers humans necessiten animals domèstics perquè els fan companyia. Tenir un animal de companyia significa tenir sentit de la responsabilitat. D'una mascota, cal tenir-ne cura cada dia. Això té beneficis també per a la salut mental, ja que el propietari ha de prendre's temps lliure per dedicar-s'hi i, per tant, deixa de pensar en altres que coses que el tenen ocupat, com ara la feina. Les mascotes també poden ser un suport emocional, pel fet que poden ajudar el seu amo a relaxar-se quan aquest se sent abatut.


Instruction: Per què visita la gent els parcs nacionals?

Response: Els parcs nacionals són un sistema de paratges naturals i històrics que es conserven per al gaudi dels visitants. Com que els parcs nacionals són tan variats, segur que hi ha alguna cosa que pot interessar a tothom. Alguns parcs estan formats per vastos paisatges naturals i zones verges que es poden explorar. Uns altres són santuaris i refugis de la vida salvatge on es poden veure animals en el seu hàbitat natural. I d'altres es troben en illes o tenen quelcom impressionant i inclouen hàbitats submarins i fauna salvatge. Encara que alguns parcs nacionals són de difícil accés, a la majoria s'hi pot anar. Si no vols pagar entrades molt cares, els parcs nacionals són també una bona opció. Podries adquirir un passi anual per menys de 100 euros, que et permetria visitar tots els parcs nacionals, i molts boscos i monuments nacionals sense cap cost addicional. No obstant això, si vols allotjar-te en un parc nacional, procura fer una reserva amb prou antelació, ja que els càmpings i allotjaments s'omplen ràpidament. Per als parcs més populars, convé reservar amb sis mesos d'antelació, quan s'obren les reserves. Dels parcs nacionals en poden gaudir persones de totes les edats i ofereixen vistes impressionants a les quals es pot accedir amb cotxe o en caminades d'una setmana amb motxilla en el cas de persones més aventureres.


Instruction: Per què l'aigua de coco es torna rosa?

Response: Si deixes aigua de coco pura en repòs, els diferents nivells d'antioxidants que té poden afectar la transformació natural de transparent a rosada amb el pas del temps. Es tracta d'un procés natural.


Instruction: Són els humans animals?

Response: Sí, els humans són animals; els humans són mamífers emparentats amb els grans simis. Altres mamífers són els ossos, els gossos i els gats. Altres animals no mamífers són els pingüins, les llagostes i els caimans. Fins i tot insectes com les abelles i les mosques són animals, encara que no siguin mamífers.


Instruction: Què és un buff?

Response: Un buff és una peça que es col·loca al voltant del coll per escalfar-lo.


Instruction: A quina edat cal ensenyar als nens petits a fer servir l'orinal?

Response: El moment en què un infant està preparat per aprendre a usar un orinal depèn de diversos factors. No hi ha una resposta ni una edat que siguin universals sobre quan un nen està preparat per aprendre a fer servir el vàter. No obstant això, alguns indicis que ens ajuden a saber-ho són la senyalització o la presa de consciència del nen de què necessita fer les seves necessitats. Un altre factor és dona quan el cuidador disposa de temps per dedicar a la pràctica constant perquè el nen faci pipi o caca al vàter en lloc del bolquer. L'orinal infantil s'usa per evitar la dependència de l'ús de bolquers. En aquesta pràctica, el cuidador ensenyarà uns signes al nen cada cop aquest faci les seves necessitats a l’orinal (i no en un bolquer); amb el temps, la criatura aprendrà què volen dir aquests senyals i els farà servir també quan necessiti anar a l’orinal o al vàter. Els partidaris del control d'esfínters creuen que els bolquers convencionals ensenyen als infants a ignorar els seus instints naturals en eliminar la incomoditat que se sentiria normalment per notar la pell humida (gràcies a les substàncies químiques que absorbeixen el líquid i eliminen la humitat contra la pell que contenen molts bolquers d'un sol ús). Encara que l'aprenentatge d’anar al vàter requereix posar-hi molta atenció i disciplina, els nens petits poden estar completament ensenyats a fer-ho entre els 9 i els 16 mesos d'edat. D'altra banda, els nens que han utilitzat bolquers solen aprendre a fer servir el vàter als 36 mesos. Tots dos mètodes tenen avantatges i desavantatges.


Instruction: Què és la destil·lació d'efecte múltiple?

Response: La destil·lació d'efecte múltiple consisteix a prendre aigua i destil·lar-la centenars de vegades una mateixa quantitat, la qual cosa s'aconsegueix escalfant i refredant l'aigua diverses vegades per minut. Aquesta acció per si mateixa canvia l'angle d'enllaç de l'aigua de 104 graus, que és l'aigua de l'aixeta tradicional, a 114 graus. Aquest canvi en l'angle d'enllaç és un canvi permanent en l'aigua destil·lada amb efecte múltiple que en resulta. Aquesta aigua conté propietats que poden curar el cos de manera similar a l'aigua d'un rierol que baixa d'una muntanya i que sol tenir un angle d'enllaç d'uns 108 graus.


Instruction: Digues-me si aquestes tecnologies haurien existit abans de la invenció de l'electricitat o no: màquina de vapor, espelmes, iPad, ràdio, llums d'oli, fax i impremta

Response: Màquina de vapor: hauria existit; espelmes: haurien existit; iPad: no hauria existit; ràdio: no hauria existit; llums d'oli: hauria existit; fax: no hauria existit; impremta: hauria existit.


Instruction: Dona'm idees per una cita en parella?

Response: Les cites nocturnes són una manera estupenda de connectar amb la teva parella. Podríeu anar a sopar i al cinema. Aquesta opció pot sonar a tòpic, però intenta posar-hi imaginació triant un restaurant on no hàgiu estat abans i d'anar a veure una pel·lícula a un cinema petit de barri. Una altra opció genial és anar a una classe de cuina. Hi ha moltes opcions segons el tipus de menjar i, fins i tot, pots rebre la classe a casa teva.


Instruction: Quins són els diferents estils de natació? Quin és el més ràpid i quin el més lent?

Response: Hi ha quatre estils principals en la natació de competició. Són l'esquena, la braça, la papallona i el crol. El crol és l'estil més ràpid, mentre que la braça es considera el més lent.


Instruction: Per a què serveix l'escala de Norwood?

Response: Serveix per classificar els estadis de la calvície de patró masculí. L'escala es divideix en set etapes.


Instruction: Quins són els beneficis de la natació?

Response: La natació és un entrenament cardiovascular que exercita tot el cos a través de moviments sense gravetat; els nedadors poden decidir per si mateixos la intensitat de l'entrenament que volen fer mitjançant diferents estratègies a l'hora de fer l'exercici. Nedar pot millorar el nivell cardiovascular i la circulació sanguínia, així com enfortir els pulmons. Com qualsevol altre esport o exercici físic, la natació també ajuda a reduir l'estrès, millorar l'estat d'ànim i contribueix a la qualitat del son. Si fas esprints a un ritme ràpid, et permet desenvolupar la musculació. I, d'altra banda, si fas llargs a un ritme més constant, et permet millorar la resistència i, amb la pràctica, reduir la freqüència cardíaca en repòs.


Instruction: Quines són les raons per no viure en llocs molt septentrionals?

Response: En general, com més al nord, més fred fa. Viure en un clima fred complica moltes coses a causa de la necessitat de tenir fonts de calor per tot arreu. En els llocs més septentrionals també hi ha més hores de llum. Això fa que sigui difícil saber quan és de nit a l'estiu, i a l'hivern pot ser que no vegis gaire la llum del sol. La falta de llum solar pot fer augmentar la depressió i dificultar les activitats quotidianes. També es fa més difícil produir aliments en un entorn que és fred i fosc.


Instruction: Digues-me si són tipus de roques o tipus de fongs: sedimentàries, llevats, míldius, metamòrfiques, ígnies, fumalls i floridures.

Response: Els tipus de roques són sedimentàries, metamòrfiques i ígnies. Els tipus de fongs són llevats, míldius, fumalls i floridures.


Instruction: Com seria ser pirata?

Response: Si fossis un pirata, la teva missió seria trobar un tresor. La qüestió és que, entre la immensitat i la profunditat del mar, com podries trobar un tresor? No hi ha mapes del tresor. Podries buscar en els llibres d'història les coordenades dels llocs on es creu que es van enfonsar vaixells en el passat, prendre nota d'aquestes coordenades i buscar per allà. No obstant això, és possible que trobis el lloc i després descobreixis que el vaixell mai va portar cap tresor que pogués resistir la prova del temps sota l'aigua. Pot ser que el tresor s'hagi esfumat.


Instruction: Què és l'èxit?

Response: Els nivells de satisfacció són els que defineixen l'èxit; la definició d'èxit no és la mateixa d'una persona a l'altra.


Instruction: Què és un telèfon mòbil?

Response: Un telèfon mòbil és un dispositiu que permet a tothom (persones i empreses, amics i familiars) estar en contacte entre si. A més, permet enviar missatges de text, navegar per Internet, veure pel·lícules, llegir notícies i fer fotos. És un component bàsic de la vida quotidiana, com els frigorífics i els microones, i també serveix per interactuar amb diferents plataformes de xarxes socials i d'entreteniment.


Instruction: Classifica cadascun dels següents elements com a líquid o sòlid: aigua, bústia, refresc, cafè, arbust, herba i llet.

Response:
Aigua: líquida.
Bústia: sòlid.
Gasosa: líquid.
Cafè: líquid.
Arbust: sòlid.
Herba: sòlid.
Llet: líquid.


Instruction: Dona'm consells per viatjar amb un nen petit.

Response:
Els nens petits són aventurers per naturalesa. Els agrada explorar coses, llocs i persones, ja que això els estimula el cervell. Amb una mica de planificació, viatjar amb un nen petit pot ser molt gratificant. Els nens creen records i s'exposen a cultures diferents, la qual cosa els permet desenvolupar més empatia i aprendre idiomes a una edat primerenca. Aquests són alguns consells que t’ajudaran a viatjar amb un nen petit d’una manera més fàcil:
1. Emporta’t activitats que siguin lleugeres i que li agradin, com ara llibres d'adhesius, llibres per acolorir o trencaclosques.
2. Emporta’t algun peluix a la motxilla o a l'equipatge de mà.
3. Emporta’t alguns dels seus llibres preferits per llegir abans d’anar a dormir.
4. Tinguis sempre a mà alguna cosa per fer un mos ràpid i energètic.
5. Fes servir un portanadons quan hagis d’estar a l'aire lliure. Per exemple, per fer una excursió o una sortida de senderisme.
6. Si el vol té una durada de més de 7-8 hores, agafa'l al matí. I agafa vols durant l’hora de la seva migdiada si tenen una durada inferior a 7-8 hores.
7. Adquireix algun tipus de servei extra pagant una categoria superior a l'aeroport.
8. A l'aeroport, fes-lo caminar en lloc de fer servir el cotxet, així es cansarà i dormirà millor a l'avió.


Instruction: Com amplifica un senyal un transistor?

Response:
Un transistor es construeix a partir de materials que es comporten com a semiconductors, és a dir, que condueixen el corrent elèctric, però només quan es compleixen determinades condicions. Combinant aquests materials en un dispositiu anomenat transistor, podem crear un component electrònic que només condueix l'electricitat quan s'aplica un petit corrent elèctric a la denominada patilla base del transistor.

Un ús obvi d'aquest comportament és utilitzar el transistor com a interruptor; és a dir, aplicant o llevant corrent a la patilla base, podem controlar si el transistor condueix electricitat a través de les seves patilles receptora i emissora. Quan no hi ha corrent al pin base, el transistor bloquejarà la transmissió elèctrica a través dels seus pins emissor i receptor.

En general, el corrent elèctric necessari que es necessita que rebi la patilla base per controlar el transistor és molt petit. Corrents molt més grans poden transferir-se a través del dispositiu mitjançant els pins receptor i emissor. Així, en efecte, un transistor fa servir un corrent d'entrada molt petit per controlar el flux d'un corrent molt més gran.

Un senyal d'àudio, per exemple, es transmet com un corrent elèctric de molt baixa potència. En la seva forma original és massa petita perquè un altaveu emeti sons audibles per a l'oïda humana. Per amplificar aquest senyal de manera que pugui utilitzar-se per reproduir àudio, doncs, podem aplicar el senyal d'àudio a la patilla base d'un transistor, la qual cosa permetrà que flueixi un corrent molt més gran entre les patilles emissora i receptora, i a través del transistor. Com el flux d'aquest gran corrent reflectirà el corrent molt més petit del senyal d'àudio, haurem creat una versió molt més forta del senyal d'entrada original.


Instruction: Atesa aquesta sèrie d'instruccions de navegació, determina si una persona acabaria tornant al punt de partida: donar 1 pas; donar 2 passos; donar 3 passos; donar la volta. Donar 6 passos més i girar a la dreta.

Response: Jo diria que sí i que no. Encara que la persona estaria en el punt de partida, no miraria en la mateixa direcció.


Instruction: Posem que comences en un punt de 0 graus N, 0 graus E a la Terra. Comences a viatjar cap al nord, continues recte durant 3925 km, gires 60 graus en el sentit contrari a les agulles del rellotge, recorres unes 7850 km més, gires 60 graus en el sentit contrari a les agulles del rellotge per recórrer 7850 km més, gires 60 graus una vegada més, i recorres 7850 km més. En quin punt et trobaries? Si us plau, explica'm quines matemàtiques has seguit per arribar a la teva conclusió.

Response: Estaries aproximadament a 35 graus S, 0 graus E, o 3925 km al sud de la teva posició inicial, assumint que la Terra és una esfera amb una circumferència de 40,0743 km. Després de recórrer 3925 km al nord, estaries a 35 graus N, 0 graus E. Després de girar 60 graus en sentit contrari a les agulles del rellotge i viatjar 7850 km, estaries a 35 graus N, 90 graus O. Girant 60 graus en sentit contrari a les agulles del rellotge i recorrent 7850 km més, arribaries a 35 graus S, 90 graus O. Finalment, girant 60 graus en sentit contrari a les agulles del rellotge i recorrent 3925 km arribaries a 35 graus S, 0 graus O. Si tornessis a la teva posició inicial, hauries traçat un quadrat esfèric.


Instruction: Quines de les paraules següents són conjuncions i quines són preposicions: i, entre, però, per a, en, de, sobre, o, baix, no obstant això.

Response:
Les següents són conjuncions: i, però, o, no obstant això.
Les següents són preposicions: entre, per a, en, de, sobre, baix.


Instruction: Què és el temps en família?

Response: El temps en família és temps durant el qual tots els membres de la família participen activament en la mateixa activitat. Activitats com ara veure una pel·lícula junts, menjar junts, anar al circ junts, fer exercici junts o fer una bona passejada junts són exemples de passar bons moments en família. Durant el temps en família pots parlar d'allò que et passa i aprendre també sobre els altres membres de la família. A més, també és un temps important que permet reforçar els llaços que us uneixen.


Instruction: Quina és la millor manera d’establir i enfortir relacions?

Response: La millor manera d'establir relacions amb altres persones és mostrant el teu jo més autèntic. Comunica't amb claredat, honestedat i integritat, i demostra que t'importen les persones amb les quals et relaciones escoltant-les, donant-los opinions sinceres i compartint obertament amb elles les teves experiències.


Instruction: Quines maneres se t'acudeixen per netejar un teclat.

Response: Algunes maneres de netejar un teclat: utilitza aire comprimit per eliminar la pols, extreu manualment la tapa de cada tecla amb l'ajuda d'una eina especialitzada i renta-les amb aigua i sabó, utilitza un raspall que pugui encaixar dins les ranures del teclat o una tovalloleta antiestàtica.


Instruction:
Classifica les següents accions com allò que cal fer i allò que no s’ha de fer en obrir un nou compte bancari:

investigar les diferents opcions bancàries
buscar l'opció més barata
saber quins tipus de comptes s’ofereixen
conèixer els tipus d'interès
conèixer els descomptes
obrir tants comptes com sigui possible
parlar amb un assessor
guiar-se per rumors

Response:
Què cal fer:
investigar les diferents opcions bancàries
buscar l'opció més barata
saber quins tipus de comptes s’ofereixen
conèixer els tipus d'interès
entendre els descomptes
parlar amb un assessor.

Què no s’ha de fer:
buscar l'opció més barata
obrir tants comptes com sigui possible
deixar-se guiar per rumors.


Instruction: Quines són les causes principals de l'obesitat?

Response: Les causes principals de l'obesitat són ingerir moltes més calories de les que es cremen diàriament, la falta d'exercici o de moure's, la falta de dormir i l'augment de l'estrès, i la composició genètica.


Instruction: Escriu un punt de vista sobre la privacitat personal en l'era del programari i la tecnologia.

Response:
La definició de "privacitat" és poc concreta, però alguns poden associar una reducció de la privacitat amb l'auge de la tecnologia. L'arribada de les bases de dades digitals ha fet possible rastrejar i recuperar fàcilment els registres dels usuaris i les seves activitats. Els registres que es comuniquen al govern es consideren "públics" i poden utilitzar-se per investigar professors, conductors d'autobús, índexs de delinqüència i d’altres. Informació similar pot utilitzar-se també per determinar la distribució i els preus dels habitatges, així com per rastrejar els hàbits de despesa i perfeccionar les recomanacions dels motors de cerca.

Malgrat les infraccions tecnològiques, alguns podrien argumentar que avui dia hi ha més privacitat que en segles passats. Podem consumir entreteniment sense sortir de casa o, quan sortim, podem viatjar en vehicles privats. En conseqüència, ens hem allunyat més de la societat i ara demanem credencials o alguna prova abans de confiar en els altres. Més que mai, busquem recomanacions d'altres persones expertes en un tema, consultem amb freqüència les ressenyes dels usuaris o desconfiem dels desconeguts, la identitat dels quals no hem contrastat.


Instruction: Què hauria de regalar a uns amics meus als quals els encanta cuinar?

Response: Alguns bons regals per als amants de la cuina són, per exemple, una sous-vide, una bona paella, una bona espàtula o un forn holandès. Tens poc pressupost? Pots pensar també en comprar-los condiments exòtics, com ara un bon oli d'oliva, una salsa cruixent de pebre picant o una maionesa picant.


Instruction: Tria la paraula que sigui diferent de la resta: esbós, diagrama, cartell, gràfic, paper.

Response: L'esbós és diferent de la resta. Amb els altres, s'hi pot escriure a sobre.


Instruction: Quins són els colors del cel durant una posta de sol?

Response: El cel és blau, rosa i morat durant una posta de sol.


Instruction: Quina és la diferència entre un dònut i un panet anglès?

Response: Un dònut és un tros de massa fregida, generalment feta de farina, ous i licor. Sol tenir un cos airejat i tou. El panet anglès és un article de brioixeria dens, cuit al forn i sense fregir. Els panets anglesos són més semblants al pa i poden ser salats o dolços.


Instruction: T'estàs preparant per jugar un partit de futbol i estàs mirant de fer-te la bossa de futbol. Digues-me quins dels articles següents formarien part d’un equipament de futbol: tacs, botes, mitges, samarreta, vestit de bany, llet, pastanagues, aigua, canelleres, mitjons, carpeta, raqueta, guant.

Response: Equipament de futbol: tacs, botes, samarreta, aigua, canelleres, mitjons, pilota.


Instruction: Passa'm una llista en forma de vinyeta de les cinc persones més seguides a instagram.

Response:
1. @cristiano
2. @leomessi
3. @selenagomez
4. @kyliejenner
5. @therock


Instruction: Per què el futbol és un esport tan popular?

Response: Crec que el futbol és un esport popular per diverses raons. D'una banda, tothom li ha donat puntades de peu a una pilota de futbol alguna vegada durant la infància i pot identificar-se amb aquest moviment més bàsic. D'altra banda, hi ha regles molt fàcils de seguir, la qual cosa permet entendre bé el joc quan es veu per primera vegada. A les estrelles del futbol les coneix molta gent arreu del món.


Instruction: Es pot pintar aquarel·la amb acrílics?

Response: I tant que es pot. Es fa diluint la pintura al màxim per aconseguir la transparència aquosa de l'aquarel·la. El procés pot costar una mica, ja que l'opacitat de la pintura acrílica és molt espessa, però amb temps i experiència, és possible. El millor és combinar aquest efecte d'aquarel·la amb altres vetes utilitzant l'opacitat de la pintura acrílica per donar múltiples efectes al teu quadre, com ara detalls d'acabat i brins de pintura en les últimes capes.


Instruction: Digues-me uns quants plats diferents de menjar que podries fer amb mig quilo de patates

Response: Puré de patates, hashbrowns, patates fregides, patates al forn, patates rostides, sopa de patates i porros, o latkes.


Instruction: Per què són tan especials els nens?

Response: Els nens són increïblement especials perquè són nous al món. Tenen menys prejudicis que els adults i són capaços de veure, imaginar i crear des de perspectives que no estan a l'abast dels adults. Per exemple, quan un nen juga a la sorra, pot ser que només l'hagi vist o tocat vint vegades abans. Per a ell, la sorra engloba la promesa de noves textures, l'oportunitat de construir alguna cosa encara mai vista i la perspectiva de moltes hores al davant de passar-s'ho bé. L'adult veu la sorra i s'amoïna per la brutícia que genera si se l'emporta cap a casa. L'adult ha tingut moltes experiències amb la sorra i no totes han estat positives. La seva visió de la sorra està entelada per l'experiència. Hem d'aferrar-nos i buscar la màgia dels nens per poder continuar trobant i gaudint dels misteris de l'univers, encara que no sempre siguin agradables.


Instruction: Com podem estalviar diners quan viatgem?

Response: Una bona manera d'estalviar diners en els viatges és planificar-los amb antelació. Despeses com els bitllets d'avió i l'allotjament solen costar menys si es reserven amb antelació. A més, investigar en fòrums d'Internet t'ajudarà a trobar la forma més assequible de desplaçar-te durant un viatge. D'altra banda, per a aquelles qui tenen un horari flexible, se solen trobar ofertes d'última hora amb descompte quan hi ha cancel·lacions i places lliures. Finalment, la destinació del viatge sol influir molt a l'hora de determinar-ne el cost. Els llocs menys populars o concorreguts costen bastant menys, però, així i tot, poden ser una gran experiència.


Instruction: Fes-me una llista de coses per comprar a un nen de 12 anys.

Response:
1. Vals.
2. Una experiència.
3. Entrades de cine.
4. Els diners sempre són un encert.


Instruction: Quins són els components dels ordinadors moderns?

Response: Un ordinador modern consta d'almenys un element de processament, normalment una unitat central de processament (CPU) en forma de microprocessador, juntament amb alguna mena de memòria informàtica, com ara xips de memòria semiconductors. L'element de processament fa operacions aritmètiques i lògiques, i una unitat de seqüenciació i control pot canviar l'ordre de les operacions en resposta a la informació emmagatzemada. Els dispositius perifèrics inclouen dispositius d'entrada (teclats, ratolins, joystick, etc.), dispositius de sortida (pantalles de monitor, impressores, etc.) i dispositius d'entrada/sortida que duen a terme totes dues funcions (per exemple, la pantalla tàctil de l'era 2000). Els dispositius perifèrics permeten recuperar informació d'una font externa, i desar i recuperar el resultat de les operacions.


Instruction:
Quines coses d'entre les següents necessitaria per a una sortida de senderisme?
auriculars
internet
calçat de senderisme
equipament d'hivern
campament
aigua
menjar
cotxe
tovalloles
texans
guitarra

Response:
Necessites: calçat de senderisme, equipament d'hivern, campament, aigua, menjar i unes tovalloles.
No necessites: auriculars, internet, cotxe, texans i una guitarra.


Instruction: Quantes rodes té una bicicleta?

Response: Una bicicleta té dues rodes.


Instruction: Algunes famílies es desfan de televisors i telèfons intel·ligents perquè els nens creixin millor, però això va bé de debò?

Response:
Crec que va bé, sí. Quan estàs exposat als mitjans de comunicació des de petit, no pots controlar-ho perquè encara estàs desenvolupant la teva capacitat d'autocontrol. En aquest cas, si n'estàs exposat, no podràs controlar l'ús del teu telèfon intel·ligent per tu mateix. Hauries d'exposar-te als mitjans de comunicació després d'haver après a tenir un cert autocontrol. Per tenir autodisciplina, has de tenir 5 o 6 anys.

Però els telèfons intel·ligents tenen molt contingut addictiu, així que en el meu cas, no voldria donar-te un telèfon intel·ligent quan encara ets a Primària, perquè si passes molt temps amb la teva família en comptes d'estar mirant la tele, això tindrà un efecte més durador que qualsevol impacte positiu que puguis treure de veure la tele.


Instruction: Quina és la diferència entre raça i ètnia?

Response: La raça és una combinació d'atributs culturals, físics i de comportament, mentre que l'ètnia es basa en l'agrupament de comunitats que comparteixen cultures i llengua.


Instruction: Què fa un enginyer de perforació?

Response: Un enginyer de perforació és un especialista en perforació de pous. És la persona que s'encarrega d'elaborar plans per perforar diferents tipus de pous: verticals i horitzontals. Els cal conèixer molt bé el subsol i saber com afecten les temperatures, les pressions i la profunditat a la perforació d'un pou en temps real. També s'encarreguen de supervisar totes les operacions associades amb el desenvolupament d'un pou i participen en el disseny del seu acabat, el disseny del pou mateix i en el disseny del seu abandonament.


Instruction: Quines coses divertides puc fer amb el meu fill de 6 anys?

Response: Hi ha moltes coses interessants que pots fer amb el teu fill de 6 anys, com fer esport, jugar a les cartes, anar al parc o visitar un museu.


Instruction: Diferents maneres de menjar fideus.

Response: Amb la mà, amb forquilla, amb cullera o amb bastonets xinesos.


Instruction: Quant temps dura el cafè torrat en gra abans que es faci malbé?

Response: Els grans de cafè acabats de torrar han d'utilitzar-se entre dos i deu dies després de torrar-se. Si s'usen massa aviat, poden ser amargs i desprendre diòxid de carboni. Si els fas servir més de dues setmanes després de torrar-los, la major part del matís del sabor haurà desaparegut a causa dels canvis en la composició química dels grans.


Instruction: Com puc saber si la meva massa mare està llesta per utilitzar-se?

Response: Per saber si una massa mare està llesta per usar-se, pots fixar-te en alguns senyals. Un senyal habitual és que el ferment hagi duplicat el seu volum. Calcular el temps pot ser un indicador difícil, ja que el temps que triga un ferment a duplicar el seu volum varia en funció de la temperatura, la hidratació i altres factors. Un altre senyal que pots tenir en compte és la presència de bombolles, la qual cosa es pot apreciar millor si prèviament has col·locat la massa mare en un recipient de vidre. Finalment, t'aniràs familiaritzant amb el ferment a mesura que el vas enfornant per fer alguna cosa, ja que cada ferment té les seves pròpies característiques. Aprèn a saber quina olor fa quan madura; això pot ajudar-te a determinar una base de referència i saber identificar a més si alguna cosa no està anant bé amb la generació de la massa mare inicial si sents que fa una olor "estranya".


Instruction: Quants anys té l'ésser viu més gran?

Response: 2500 anys.


Instruction: Explica'm una dada romàntica sobre els animals.

Response: Hi ha diversos animals que s'aparellen per a tota la vida, com ara els castors, els gibons, els castors i les àguiles calbes.


Instruction: Per què és important fer esport?

Response: Fer esport és important per a una bona salut física i mental. T'ensenya tant a fixar-te objectius com a assolir-los. S'aprèn disciplina, constància i regularitat, però també resulta crucial per a la teva salut física per les endorfines i la dopamina que segrega. A més, també t'ajuda a regular el nivell de tensió arterial, a reduir l'estrès, a millorar la qualitat del son i a fer-te sentir més feliç.


Instruction: Què vol dir fer senderisme?

Response: El trekking, o senderisme de llarga distància, consisteix a caminar durant diversos dies o diverses setmanes i ser totalment o parcialment autosuficient.


Instruction: Què fa falta perquè un directiu es fixi en tu i et valori dins l'empresa on treballes?

Response: Un directiu sol estar sempre molt ocupat i dedica el temps a pensar en les prioritats més importants de l'empresa. Ajudar-lo a assolir els objectius associats a aquestes prioritats seria una manera intel·ligent d'aconseguir que es fixés en tu i que et valorés com a un membre important dins de l'empresa.


Instruction: Digues-me per a quines coses són més adequats cadascun d'aquests gràfics? Mapa coroplètic, gràfic d'intensitat de colors, diagrama de dispersió, diagrama de densitat, gràfic d’horitzó, gràfic de línies, gràfic d'intensitat de colors geogràfic, gràfic de barres.

Response:
Encara que qualsevol d'aquests gràfics pot utilitzar-se per a diversos fins, aquí tens una llista de casos d'ús i els tipus de gràfics corresponents:

Comparació: gràfic de barres, gràfic de línies.
Correlació: gràfic d'intensitat de colors, diagrama de dispersió.
Distribució: diagrama de densitat, gràfic d'horitzó.
Geoespacial: mapa coroplètic, gràfic d'intensitat de colors geogràfic.


Instruction: En una travessia de motxiller en la qual s'espera haver de creuar cursos d'aigua, classifica cadascun dels següents elements com a "útil", "no útil", "perillós" o "cap dels dos". Una xinxilla, una brúixola, granola, una bossa seca, disset rems, tèrmit i deu tones de mineral d'urani.

Response: En una travessia de motxiller en la qual preveus haver de creuar cursos d'aigua, una xinxilla no és ni perillosa ni útil, una brúixola és molt útil, la granola és útil, una bossa seca és útil, set rems són superútils, un tèrmit no és útil i deu tones de mineral d'urani són extremadament perilloses.


Instruction: Què és un pijama?

Response: El pijama és una peça còmoda i folgada que ens posem a la nit per anar a dormir al llit.


Instruction: Classifica'ls com a elements amb rodes o sense rodes: cotxe, avió, vaixell, bicicleta, dron, carrer o motocicleta.

Response: Els cotxes, avions, bicicletes i motocicletes solen tenir rodes. Els vaixells, els drons i els carrers no tenen rodes.


Instruction: Com he de planificar la meva setmana com a mare treballadora?

Response: Com a mare treballadora, generalment has de fer mil malabarismes entre els teus compromisos professionals i els projectes personals que t'apassionen: ocupar-te de la casa, juntament amb les activitats diàries com ara la compra i la preparació del menjar i, si tens fills en edat escolar, també els has d’educar. Tu i la teva parella sou un equip i saps que ell també ha de contribuir. Pots fer-ho planificant quines activitats li corresponen a la teva parella, quines podeu compartir tots dos i de quins hauràs de fer-te'n càrrec tu mateixa. A més, tenir clares les activitats o els objectius/tasques que vols aconseguir t'ajudarà a ocupar-te tant de les coses més importants com de les activitats més a llarg termini setmana a setmana.


Instruction: Què és un folre polar?

Response: El folre polar és un material sintètic lleuger, càlid i d'assecat ràpid que sol utilitzar-se com a peça de roba d'hivern. Com que no protegeix bé del vent, sol utilitzar-se com a capa interior sota un paravent, com un folre Gore-Tex.


Instruction: Quines de les coses següents t’emportaries generalment per anar d'acampada: menjar liofilitzat, sacs de dormir, arrissador de cabells, llanterna, destral, tenda de campanya, talons alts, botes de muntanya, miralls, bagul antic, llum antic, navalla suïssa.

Response: Menjar liofilitzat, sacs de dormir, llanterna, destral, tenda de campanya, botes de muntanya i navalla suïssa.


Instruction: Quins són els algoritmes d'ordenació més habituals?

Response:
Ordenament de bombolla.
Ordenació per inserció.
Ordenació per fusió.
Ordenació ràpida.
Ordenació per munt.
Ordenació per comptatge.
Ordenació Radix.
Ordenació per caselles.


Instruction: Per què hauries de tenir una llista de coses per fer abans de morir?

Response: Perquè només tens una vida i has d'explorar tot el que puguis abans que s'acabi per tal d'acomplir el teu somni vital. Per a això, et cal establir un objectiu per assolir i és per aquest motiu que va bé elaborar una llista de coses que es volen fer abans de morir.


Instruction: Quines són les 7 ordres bàsiques que s'usen per ensinistrar a un cadell?

Response: Quines són les 7 ordres bàsiques que s'usen per ensinistrar un cadell? Les 7 ordres més habituals que es fan servir per ensinistrar un cadell són "seu", "jeu", "silenci", "no", "fora", "vine" i "camina". El procés d'ensinistrament d'un cadell és llarg, i algunes races s'adapten a un ensinistrament millor que unes altres. No obstant això, totes les races poden ensinistrar-se. Amb constància i mitjançant un mecanisme de recompenses, el teu cadell seguirà les teves ordres en un tres i no res.


Instruction: Quins són els passos que s'han de fer per tenir cura d'una planta d'interior?

Response: En primer lloc, assegura't de proporcionar-li aigua, llum solar i el nivell d'humitat necessari en funció de la varietat de planta a la qual pertanyi. Per exemple, les plantes suculentes s'han de regar amb menys freqüència que les de fulla verda. Investiga els requisits de llum solar, aigua i humitat de les plantes noves que hagis adquirit per poder oferir-los les millors cures. En segon lloc, abans d'introduir-les a casa, comprova que les plantes d'interior que hagis adquirit no tinguin plagues. Comprova si hi veus paneroles, aranyes vermelles, etc. a les fulles, i plagues com ara mosquits dels fongs. Si hi detectes alguna d'aquestes plagues, posa-la en quarantena i allunya-la de les que ja tens a casa. Molts propietaris de plantes d'interior utilitzen oli de nim per tractar les plagues. En tercer lloc, canvia la planta de test només quan estigui llesta. És probable que la teva nova planta estigui bé durant un temps en el recipient de plàstic en què hagi arribat de la botiga i, per tant, pots optar per canviar-la de test quan observis signes que la planta està ben arrelada (les arrels ocupen la major part del test), com ara que l'aigua s'escorre ràpidament del test i la terra no se satura, o que la planta triga més a treure fulles noves (tret que sigui hivern, època en la qual les plantes alenteixen o detenen el seu creixement de manera natural). La primavera és el millor moment per trasplantar les plantes.


Instruction: Podries suggerir altres articles d'ús domèstic que puguin utilitzar-se en lloc d'un martell?

Response:
 - Paella de ferro colat.
- Botes amb puntera d'acer.
- Varetes de metall.
- Ferro per a pneumàtics.


Instruction: Quines receptes de sopars fàcils i saborosos puc preparar aquesta nit?

Response:
Un sopar fàcil i saborós que pots preparar són tacos de carn o peix. Pots preparar truites amb formatge, nata agra, alvocat i ceba.
Un altre sopar fàcil és fer peix al forn amb verdures, per al qual hi ha moltes variacions. Pots preparar salmó al forn amb espàrrecs o tilàpia al forn amb cols de Brussel·les.
Finalment, la pasta pot ser un sopar també fàcil i saborós. Només has de triar la forma de la pasta, un pot de salsa especial per a pasta, una proteïna i algunes verdures per barrejar-hi.


Instruction: L'esbarzer és una fruita o una baia?

Response: Encara que l'esbarzer sembla una baia, en realitat és una fruita. Per ser més exactes, es considera una "fruita agregada", és a dir, una fruita formada per diverses fruites més petites. Està formada per diverses drupes petites aglomerades al voltant d'un nucli central.


Instruction: Com puc aprendre a jugar al voleibol?

Response: Aprendre a jugar al voleibol requereix una combinació de destreses que inclouen la coordinació braços-ull, la velocitat i la col·locació adequada del cos. El voleibol d'interior tradicional es juga amb 6 jugadors a cada costat de la xarxa i l'objectiu és marcar punts colpejant la pilota contra el terra dins les dimensions definides del camp de l'equip contrari o fent que l'altre equip cometi un error quan té la pilota al seu camp. El voleibol de platja es juga en sorra i sol disputar-se amb 2 jugadors contra 2 jugadors de l'equip contrari. Per destacar en el voleibol, primer cal dominar el procés d'allò que es denomina passi, set i cop. Cada equip pot donar 3 tocs a la pilota abans que creui la xarxa cap a l'altre equip. Si pots coordinar-te amb els teus companys d'equip per a executar jugades més avançades, tindràs més probabilitats d'anotar punts. Per a això, cal aprendre a fer bé les passades, les col·locacions i les rematades. El voleibol pot agradar a jugadors de totes les edats i és una activitat divertida que es pot jugar tant a interiors com a l'exterior. Jugar a voleibol a un gran nivell de rendiment comporta una gran activitat cardiovascular i d'enfortiment muscular.


Instruction: Com puc decidir quina bicicleta he de comprar?

Response:
Quan a bicicletes per a adults, al mercat trobaràs una gamma de diferents tipus. Escull la bicicleta en funció de l'ús que li vulguis donar. Les bicicletes es poden classificar de la manera següent:

1. Bicicletes de carretera: aquestes bicicletes tenen pneumàtics molt fins i solen utilitzar-se per circular per carretera. T'ajuden a aconseguir grans velocitats amb relativa rapidesa.
2. Bicicletes de muntanya: aquestes bicicletes estan dissenyades per suportar els terrenys més abruptes. Els pneumàtics són molt més gruixuts a fi de protegir-te i donar-te el suport que necessites.
3. Bicicletes híbrides/de passeig: aquestes bicicletes se situen entremig de les dues categories anteriors. Si creus que pots voler fer una mica de ciclisme de carretera i ciclisme de muntanya, llavors aquesta podria ser la millor opció.
També pots acudir a una botiga especialitzada en la venda i reparació de bicicletes perquè et donin més informació.


Instruction: Quin és el millor moment del dia per fer exercici?

Response: El millor moment del dia per fer exercici és el que consideris més adequat. Moltes persones consideren que fer exercici al matí els dona energia per a la resta del dia i tenen una millor predisposició per començar la jornada fent una activitat rigorosa. A d'altres, l'entrenament al migdia els revitalitza quan senten que els està davallant l'energia. I d'altres persones prefereixen fer exercici a la nit per alliberar-se de l'estrès que han acumulat durant el dia. L'hora del dia és menys important que el tipus d'activitat que facis. Assegura't que l'activitat és segura per a la salut, que duus una bona alimentació i que estàs descansat. L'activitat diària és important per a la salut física i mental en general, per la qual cosa fins i tot fer exercici d'una manera lleugera o moderada té enormes beneficis. En resum, preocupa't menys per l'hora del dia i més per la qualitat de l'activitat i els beneficis que n'obtens.


Instruction: Puc tenir un gos, SI US PLAU?

Response: Hola! Després de ser el teu inquilí durant gairebé 7 anys, he decidit que m'agradaria tenir un gos. Sé que en el passat havíem parlat que primer hauria de tenir un historial provat de saber cuidar bé de la propietat abans que vostè considerés que puc tenir un gos, i ara que ja ho he demostrat després de tot aquest temps, m'encantaria tenir un gos petit. La companyia d'una mascota seria meravellosa, i com seria petit, és menys probable que pugui causar danys a la propietat. També estic disposat a signar un paper on digui que em faig responsable en cas que de danys, encara que confio a poder evitar que això passi. Si us plau, prengui en consideració aquesta sol·licitud meva i faci'm saber la seva resposta al més aviat possible. Moltes gràcies.


Instruction: Quines són les raons per les quals es considera que la teoria quàntica és difícil d'entendre?

Response:
1. No hi ha un conjunt consensuat de regles bàsiques (axiomes) que sustentin la teoria i cadascuna té certes implicacions subtils en la manera d'interpretar-la.
2. Per a cadascuna hi ha múltiples punts de vista i marcs matemàtics que s'usen per descriure la teoria (per exemple, la mecànica ondulatòria, les teories de camps, etc.).
3. Les teories matemàtiques són totes de nivell avançat i en els llibres de text apareixen pocs exemples de com aplicar-les realment.
4. La mateixa teoria diu que no es poden conèixer els passos intermedis de cap procés quàntic; que es pot saber on es comença i que es pot predir on acabaràs, però no com s'arriba d'un pas a l'altre.
5. La teoria es basa en accions infinitament paral·leles que ocorren d'una manera determinista o en la interpretació estadística d'una sèrie de resultats.
6. Totes aquestes interaccions es produeixen sense referència directa en l'espai i en el temps i, per tant, en espais abstractes que han de decidir-se per tal de procedir a calcular-los i poder interpretar-se físicament.


Instruction: Per què és necessari reunir-se sovint amb la família?

Response:
1. Per a assegurar-se que s'està units.
2. Ja saps el que diuen: la família és el primer.
3. La família sempre et protegeix.


Instruction: Fes-me una llista de la compra i agrupa els ingredients per tipus. Vull fer tofu teriyaki saltat per a sopar i necessito tots els ingredients necessaris per fer la salsa, ja que no vull comprar-la en un pot. Aquest plat ha de ser per a quatre persones.

Response:
Verdura:
Mig quilo d’arbrets de bròquil
Una ceba groga
Un pebrot vermell
Un pebrot verd
Un trosset de gingebre
Una cabeça d'all

Proteïnes:
Mig quilo de tofu extra ferm

Altres:
Una llauna de midó de blat de moro
Una ampolla de 220 ml de salsa de soia
1 bossa de sucre moreno
Una mica de pebre vermell


Instruction: Què és la constitució d'una societat?

Response: Significa constituir una societat. Algunes societats tenen responsabilitat limitada. En altres paraules, els membres de l'empresa no són personalment responsables dels deutes que contregui l'empresa, sempre que aquesta es gestioni correctament.


Instruction: Quines són les verdures més comunes de la família del bròcoli?

Response: La família del bròquil inclou moltes verdures crucíferes com la col, el bok choi, la col rissada, el bròcoli, les cols de Brussel·les i la ruca.


Instruction: De quina manera ajuda la meditació a gaudir d'una bona salut mental?

Response: La meditació és beneficiosa per reduir l'estrès. Els estudis demostren que també pot reduir la depressió i l'ansietat. La meditació pot proporcionar-te una sensació de calma, pau i equilibri que beneficia tant el teu benestar emocional com la teva salut en general. En les recerques que se n'han fet, s’han descobert diversos beneficis fisiològics, com ara la millora de la pressió arterial, la freqüència cardíaca, el metabolisme, el patró respiratori, el consum d'oxigen i l'eliminació del diòxid de carboni, i el flux sanguini relatiu al cervell.


Instruction: Escriu un poema sobre el color i l’estil

Response:
Per què el cel és blau? Em fa posar trist.
Estaria bé tenir un altre color.

Jo al canviaria a groc.
Segurament això em farà posar de bon humor.

Per què l’herba és verda?
Sembla bruta i grollera.

Hauria de ser rosa.
Això farà pensar a la gent.

Miro els arbres.
Amb els nius plens d’abelles.

El tronc és marró.
Això em fa arrufar les celles.

El morat quedaria millor.
Seria diferent de la resta.

Admiro els colors nous de la ciutat.
Sense colors tristos com el blau o el marró.

La gent em mira fixament.
No hi estan d’acord.

"Torna-ho a canviar!", em diuen.
"Volem que sigui com ahir".

"Potser no t’agrada, però és així".
Suposo que tenen raó.

Ho canviaré com era abans.
A tots els agrada més.

Me n’adono que està bé.
Així està perfecte.


Instruction: La cafeïna és bona per a la salut mental?

Response: Un consum inferior a 400 mg de cafeïna està raonablement bé. Un consum excessiu pot provocar insomni, tremolors i palpitacions. Hi ha molts neurocientífics que promouen i fomenten el consum de 150 mg de cafeïna al dia.


Instruction: En què es diferencia el bourbon del whisky?

Response: Tot i que tots els bourbons són whiskies, s’han d’elaborar amb almenys un 51 % de blat de moro per poder-se classificar com a bourbon.


Instruction: Què fan millor els gossos que els humans?

Response: Els gossos fan moltes coses millor que els humans. Poden detectar problemes al cos com la pressió arterial baixa i el desenvolupament d’algunes malalties com el càncer a partir de les olors que desprèn el cos. Perceben olors i sons millor que les persones, poden córrer i nedar més ràpid i mostrar afecte d’una manera imparcial durant tota la seva vida.


Instruction: Per què és millor beure cafè abans de fer exercici?

Response: Consumir cafeïna abans d’un entrenament pot accelerar el metabolisme, suprimir l’efecte de l’esforç percebut i millorar la microcirculació i el rendiment esportiu.


Instruction: Què és una cobertura quan parlem de finances?

Response: Una cobertura és una posició d’inversió destinada a compensar pèrdues o guanys potencials en què pugui incórrer una inversió complementària. Es pot construir una cobertura a partir de molts tipus d’instruments financers, incloent-hi les accions, els fons negociats en borsa, les assegurances, els contractes a termini, les permutes financeres, les opcions, les apostes, molts tipus de productes derivats i no organitzats i contractes de futur.


Instruction: Aquestes coses solen ser grogues, verdes o vermelles: el sol, un plàtan, sang, enciam, un tomàquet, herba, pèsols i l’emoji d’un cor.

Response: Els elements que solen ser grocs són el sol i un plàtan. Els elements vermells són la sang, un tomàquet i l’emoji d’un cor. Els elements verds són l’enciam, l’herba i els pèsols.


Instruction: Quines són les principals causes de la inflació?

Response: Les cinc causes de la inflació són l’augment dels salaris, l’augment del preu de les matèries primeres, l’augment dels impostos, la disminució de la productivitat i l’augment de l’oferta monetària.


Instruction: Com sé si estic enamorat?

Response: L’amor és diferent per a cadascú. I hi ha diferents etapes en el recorregut sentimental d’una parella. L’amor comença amb intensitat i passió i, després, disminueix. I quan disminueix, cal prendre una decisió. Has d’esbrinar si les vostres arrels s’han entrellaçat tant que és inconcebible que mai us hàgiu de separar. Perquè això és realment l’amor. L’amor no és quedar-se sense alè, no és excitació, no és la declaració de promeses de passió eterna. Això només és estar "enamorat" i qualsevol es pot convèncer d’això. L’amor mateix és el que queda quan l’enamorament queda reduït a cendres, i això és alhora un art i un afortunat accident.


Instruction: Quins són els principals ingredients del pa?

Response: Farina, aigua, llevat i sal.


Instruction: La pizza és un aliment saludable o menjar porqueria?

Response: La pizza és molt popular i cada restaurant, xef o cuiner té la seva pròpia recepta. La manera en què a mi m’agrada menjar pizza, crec que és saludable. M’encanta la massa acabada de fer amb salsa de tomàquet feta de zero amb all i alfàbrega frescs. També crec que la mozzarella i una gran quantitat de verdures li donen molt de gust a la pizza. De vegades, em ve de gust un tall de pizza de pepperoni i xampinyons. Tenint en compte l’oli de la part superior de la pizza i l’elevat nombre de carbohidrats i greixos, estic segur que molts considerarien aquest tipus de pizza un menjar porqueria. Jo prefereixo pensar que és un menjar que conté lactis, cereals i verdures i, per descomptat, està deliciós. Crec que hauria de fer pizza aquesta nit!


Instruction: Quins diferents tipus de postres hi ha?

Response: Alguns dels diferents tipus de postres que hi ha són magdalenes, galetes, pastís, fondue de xocolata, púding i pastís de llimona.


Instruction: És més ràpid agafar el metro o anar en cotxe?

Response: De vegades és més ràpid agafar el metro i, d’altres, és més ràpid anar en cotxe. La resposta per a un trajecte en concret depèn principalment de l’origen i la destinació. Si l’origen i la destinació es troben a prop d’una estació de metro, sovint és més ràpid agafar el metro, sobretot si hi ha molt de trànsit a la carretera i no has de fer transbord d’una línia de metro a una altra. Però si l’origen o la destinació, o tots dos, estan lluny d’una estació de metro, aleshores el temps total del desplaçament pot veure’s afectat pel temps que trigues a arribar a l’estació de metro i a tornar-ne tant en un punt del trajecte como a l’altre; això pot afegir molt de temps a l’estona que passes al metro, de manera que el trajecte total d’un punt a l’altre seria més llarg que conduir.


Instruction: Quines són les varietats de ceba que s’utilitzen més habitualment a la cuina?

Response: Les cebes que s’utilitzen habitualment a la cuina són la ceba groga, la ceba blanca, la ceba vermella, la ceba dolça, la ceba verda, la ceba tendra, el porro i l’escalunya.


Instruction: Quan corres una marató i intentes millorar la teva marca personal, classifica els següents elements com a "útil" o "no útil", "perillós" o "cap de les opcions". Hidrats de carboni de digestió ràpida, extintor, armilla de pes, tisores, vambes per córrer.

Response: Els hidrats de carboni de digestió ràpida són útils per assegurar-te que el teu cos tingui energia durant els 42 km. Un extintor no és ni útil ni no útil. Una armilla de pes no és útil si el que intentes és millorar la teva marca. El pes addicional farà que vagis més lent. Les tisores són perilloses, mai s’ha de córrer amb tisores. Les vambes per córrer són molt útils per projectar els peus i millorar la teva biomecànica i l’eficiència de la gambada a l’hora de millorar la teva marca.


Instruction: Què és el vi taronja?

Response: El vi taronja és un tipus de vi elaborat amb raïm de vi blanc en què no es treu la pell del raïm com en el vi blanc. La pell es manté en contacte amb el suc durant dies o, fins i tot, mesos, fet que dona al vi el seu color, sabor i textura.


Instruction: Per què la majoria de les dones són més organitzades i metòdiques a la feina, en comparació amb els homes?

Response: S’han dut a terme molts estudis per demostrar que les dones tenen millors habilitats organitzatives que els homes. Aquesta qualitat també és evident fora dels llocs de treball, a casa, on les dones són generalment les que ho organitzen tot en comparació amb els seus homòlegs masculins. Organitzar-se i ser metòdic ajuda a ser eficient i fer més tasques alhora. A mesura que cada vegada hi ha més dones que entren al món laboral, segueixen assumint la major part de la responsabilitat de la llar, ja sigui tenint cura dels infants o fent les tasques de manteniment de la llar. Per gestionar-se, generalment aquestes dones dediquen molt de temps a planificar i organitzar coses i a executar el pla que els ajuda a fer múltiples tasques. Aquesta també és la raó per la qual les dones solen cronometrar les hores que dediquen a la feina, ja que també tenen responsabilitats fora de la feina, de manera que han de ser eficients a l’hora de fer les coses en vuit hores, mentre que els homes generalment tenen més llibertat per trigar més hores a fer les seves tasques.


Instruction: Com puc mantenir la frescor a casa quan fa calor a l’estiu?

Response: Aquí tens algunes idees per mantenir la frescor quan fa calor a l’estiu. En primer lloc, pots abaixar totes les persianes i cortines i mantenir la casa el més fosca possible. En segon lloc, pots obrir les finestres per deixar passar la frescor de la brisa si n’hi ha. També pots encendre un ventilador per fer circular l’aire. Si aquestes idees soles o combinades no funcionen, pots encendre l’aire condicionat.


Instruction:
Tria un títol per a la descripció següent:
El propòsit d’una orientació és formar una associació que et permeti aprofitar de manera més coherent els teus coneixements, l’energia positiva i les teves habilitats en la presa de decisions, vivint una vida plena i assolint els teus objectius personals i professionals ampliant les teves perspectives, sent introspectiu, reduint els punts cecs, gestionant eficaçment les creences i les emocions autolimitants que et bloquegen i desenvolupant noves habilitats, hàbits i pràctiques.

Response: Objectius de l’orientació personal i professional.


Instruction: Planteja tres mètodes efectius per millorar la pèrdua de pes.

Response:
1. Maximitzar el teu potencial mitjançant la teràpia hormonal substitutiva millorarà la teva capacitat de recuperar-te més ràpidament, i també millorarà el son i la intensitat de l’entrenament.
2. Juntament amb un règim d’entrenament constant i estricte de quatre a cinc vegades per setmana, és important dormir molt i beure d’un a dos litres d’aigua al dia.
3. Maximitzar la teva dieta mitjançant proteïnes animals alimentades amb herba i altres aliments integrals, evitant els aliments processats que contenen olis de llavors, sabors naturals, sucre afegit i altres additius és una bona manera d’iniciar la pèrdua de pes.


Instruction: Generalment, quina posició marca més gols en els partits de futbol: els xutadors o els defenses?

Response: Els xutadors.


Instruction: Què és un auricular?

Response: Els auriculars són un petit aparell electrònic que s’ajusta per sobre de les orelles o a l’interior. Es pot utilitzar per escoltar música, la ràdio o el telèfon en privat.


Instruction: Per què a les persones els agraden els esports?

Response: A les persones els agraden els esports perquè són capaces de mostrar devoció per alguna cosa més gran que elles. És una oportunitat per permetre que l’esperança, l’alegria, la por i la tristesa s’entrellacin a diferents nivells. Quan juguen un partit quan són joves, les persones permeten que els aficionats creïn tradicions i records per a tota la vida.


Instruction: Explica’m alguns motius breus sobre per què adoptar una dieta vegana és una millor opció.

Response:
Les dietes veganes ofereixen molts beneficis, com ara:
- Reduir la contribució personal a les emissions de carboni optant per no menjar carn de granja.
- Reduir el risc de patir malalties cardiovasculars.
- Reduir el risc de tenir el colesterol alt.
- Adoptar una dieta més saludable consumint més fruita, verdura i fibra.
- Tenir menys intoleràncies als aliments desencadenants, com els lactis.
- Estima pels animals que no es menjaran.


Instruction: Et segueixo sempre i copio tots els teus moviments, però no em pots tocar ni agafar-me. Què soc?

Response: La teva ombra.


Instruction: Com em podria escapar d’un helicòpter atrapat a l’aigua?

Response: Si alguna vegada et trobes atrapat dins d’un helicòpter submergit a l’aigua, el millor és intentar mantenir la calma fins que la cabina estigui completament sota l’aigua. És millor esperar que la pressió s’iguali abans d’intentar obrir la porta o trencar el vidre per escapar.


Instruction: Quin és l’element intrús? Plata, or, mercuri, fòsfor, coure, zinc.

Response: L’intrús és el fòsfor. La resta són metalls.


Instruction: Digues quines són les teves tres millors opcions si estàs pescant i el motor del teu vaixell xoca amb una roca i es trenca l’hèlix?

Response:
A) Trucar a un amic per demanar ajuda.
B) Seguir pescant, perquè els blocs de roques solen ser un gran lloc per pescar.
C) Esbrinar més coses sobre la situació abans d’iniciar qualsevol acció. Aquesta és la informació addicional que podries incloure: tens un passador de seguretat per a l’hèlix? Ets a un llac, un riu o un oceà? A quina distància estàs de la costa? Tens un telèfon?


Instruction: Quina és la millor manera d’anar més ràpid per córrer llargues distàncies?

Response: Per ser més ràpid a l’hora de córrer és necessari practicar molt la cursa de llarga distància a un ritme lent i combinar-la amb un entrenament d’intervals ocasional. També és important evitar lesions fent estiraments, invertir en unes bones vambes per córrer i dormir i menjar bé.


Instruction: Classifica a continuació els minerals més útils i menys útils que hi ha als aliments: ferro, calci, magnesi, clorur, seleni, potassi, fòsfor, zinc, iode, mercuri i coure.

Response:
Dels minerals enumerats, aquests són els més útils en els aliments que mengem: magnesi, sodi, calci, fòsfor, clorur i potassi.
Dels minerals enumerats, aquests són els menys útils en els aliments que mengem: ferro, iode, zinc, seleni, coure i mercuri.


Instruction: Com puc fer una bona pizza aquesta nit?

Response: Per fer una pizza deliciosa, comença pels ingredients. Primer prepara la farina, l’aigua, el llevat i la sal. Barreja aquests ingredients i deixa que la massa pugi. Enrotlla la massa en un cercle. A continuació, prepara els tomàquets i tritura’ls amb una mica de sal i oli d’oliva. Reparteix aquesta barreja per sobre de la massa. Cobreix la barreja amb una pila de formatge i alfàbrega fresca. Afegeix-hi unes gotes d’oli d’oliva. A continuació, posa la pizza al forn ben calent i deixa-la coure durant sis minuts. Finalment, gaudeix d’una pizza deliciosa.


Instruction: La meva família vol comprar un gos. Quina raça hem de triar?

Response: La selecció d’una raça és un pas important a l’hora de decidir-se per un gos. En primer lloc, has de decidir si el vols per caçar, per presentar-lo a concursos o com a mascota. Després, decideix si vols un gos de mida gran, mitjana o petita. També hauries de saber si tens al·lèrgia a algun tipus concret de pèl. Per acabar, com que el preu d’una raça a l’altra pot variar molt, posa’t en contacte amb diversos criadors i protectores per trobar el que millor s’adapti a les teves necessitats dins del teu pressupost.


Instruction: Quins són els principals reptes per a la implementació de panells solars?

Response: Segons la nostra comprensió col·lectiva, les principals barreres per a la implementació de panells solars residencials són econòmiques, polítiques i legals i tècniques. Per exemple, el cost inicial per al propietari derivat de la inversió en els panells solars és substancial i el llindar de rendibilitat és de més de 20 anys. A més, moltes empreses de serveis públics no tenen polítiques per compensar suficientment l’emmagatzematge i la revenda de l’excés d’energia produïda.


Instruction: Imagina que ahir a la nit vas conèixer un extraterrestre i escriu sobre això al teu diari.

Response:
Estimat diari,
Era més de mitjanit quan de sobte vaig sentir un cop molt fort al jardí del darrere. Vaig fer el cort fort per assegurar-me que les portes i les finestres estaven tancades. Però vaig veure una cosa molt brillant, que m’enlluernava, i de sobte els llums van desaparèixer i vaig veure un extraterrestre. Em vaig pessigar dues vegades per assegurar-me que no fos un somni. Però aleshores em vaig adonar que no ho estava somniant quan vaig veure que estava intentant aconseguir aigua d’una canonada connectada a una aixeta i una part em va esquitxar. I sense adonar-me’n, vaig cridar amb totes les meves forces. Aviat va venir la meva mare i vaig estar a punt d’explicar-li el que havia passat, però no quedava cap rastre de l’extraterrestre. Tothom va intentar convèncer-me que era un somni, però llavors vaig veure que la meva samarreta encara estava una mica molla de l’aigua que m’havia esquitxat.

Salutacions,
XYZ


Instruction: Classifica aquests aliments com a vegans, vegetarians o cap dels dos: frittata, iogurt, poma, llard, sopa de fideus de pollastre, tofu, farina, pastís de formatge.

Response: Frittata: vegetariana, iogurt: vegetarià, poma: vegana, llard: cap, sopa de fideus de pollastre: cap, tofu: vegà, farina: vegana, pastís de formatge: vegetarià.


Instruction: Dona’m alguns exemples de roques ígnies.

Response: El granit i el basalt són roques ígnies.


Instruction: Què es recomana fer o tenir quan s’adopta un cadell?

Response: Adoptar un cadell és molt divertit, però també pot suposar molta feina. Necessitaràs l’essencial: menjar, aigua i un espai on pugui viure. Molts propietaris de gossos opten per tenir una gàbia per al seu cadell, que pot ser un lloc on el gosset pugui dormir i estar sol, lluny dels estímuls exteriors. A més, molts propietaris de mascotes també contracten una assegurança per a mascotes que pot ajudar a cobrir qualsevol problema o afecció mèdica imprevista fora de les vacunes normals que requereix un cadell. També es recomanen molt els articles per fomentar l’activitat, com les joguines, els premis i un collar amb corretja. Si coneixes els costs inicials i el que necessites per criar un cadell, l’experiència serà molt millor tant per al propietari com per al gos!


Instruction: Classifica la sensació general d’aquest fragment de text com a positiva o negativa: La nena tenia moltes ganes de comprar aquell vestit tan bonic, però la seva mare no tenia prou diners.

Response: Negativa.


Instruction: Com sé quin és el millor banc?

Response: Has de comparar les avantatges que ofereix cada banc en funció de les teves necessitats. Per exemple, si busques un accés fàcil i sense papers, pots optar pels bancs digitals on pots fer totes les transaccions des del mòbil. Si busques productes bancaris més avançats, com ara préstecs i hipoteques, potser hauràs de buscar un banc tradicional, tot i que alguns dels bancs digitals també han començat a oferir aquests productes.


Instruction: Quin és el signe solar d’una persona nascuda el 12 de novembre?

Response: Escorpí.


Instruction: En quins casos s’haurien de fer servir pedres al jardí?

Response: Les pedres o roques són excel·lents per evitar que creixin les males herbes. Són millors que l’encoixinat perquè tenen un manteniment baix. Mai hauràs de substituir les pedres. Les pedres no atreuen insectes en comparació amb l’encoixinat. Les pedres també eviten l’erosió del sòl.


Instruction:
Classifica cadascun dels elements següents en aquests grups: sòlid, líquid i gas.
Gel, neó (a temperatura ambient), aigua, whisky, una cadira, diòxid de carboni i vidre.

Response:
Sòlid: gel, cadira, vidre.
Líquid: aigua, whisky.
Gas: neó, diòxid de carboni.


Instruction: Fes una llista de material escolar bàsic.

Response: Llapis, fitxes, carpeta, cola, maquineta, gomes d’esborrar, retoladors fluorescents, retoladors Sharpie.


Instruction: Quines són algunes de les qualitats que fan que un programador informàtic sigui bo?

Response: Ser programador informàtic és una feina dura, de manera que un programador ha de ser resilient, treballador i no tenir mai por d’equivocar-se. Ser programador també requereix un canvi constant, de manera que un bon programador estarà obert a aprendre coses noves, tindrà una curiositat natural i serà capaç d’adaptar-se ràpidament als canvis de requisits. Finalment, un bon programador ha de saber jugar en equip i ser capaç de comunicar-se de forma eficaç amb els altres membres de l’equip.


Instruction: Què és un emote?

Response: Un emote és una resposta dins d’un videojoc d’un personatge jugable (normalment en tercera persona). Sol ser un pas de ball o una referència de la cultura pop. Sovint, els emotes són un compromís de pagament mitjançant una microtransacció.


Instruction: Classifica els següents jocs en ordre ascendent segons la seva complexitat computacional: tres en ratlla, escacs, dames, go.

Response: Tres en ratlla, dames, escacs, go.


Instruction: Quines són algunes de les contrasenyes que no hauria de fer servir?

Response:
Les contrasenyes han de ser llargues (almenys 16 caràcters), difícils d’endevinar, tenir números i símbols i ser fàcils de recordar.

Aquests són alguns exemples de contrasenyes incorrectes:
- contrasenya
- jordan23
- 123456
- contrasenya1
- vullentrar


Instruction: En què es diferencia l’splitboarding de l’snowboarding?

Response:
L’splitboarding és una forma més especialitzada d’snowboarding que també permet desplaçar-se en pujada i de costat, a més del descens (alpí) convencional. Els practicants d’snowboard solen desplaçar-se per una estació d’esquí amb pistes preparades mitjançant telecadires motoritzats, mentre que un practicant d’splitboard normalment s’aventura a zones no preparades, com les d’esquí de fons.

Des del punt de vista de l’equipament, un splitboard sembla un snowboard convencional per al descens, però per a la pujada es divideix en dues planxes semblants als esquís que, mitjançant pells de foca antilliscants a la base que fa contacte amb la neu, permeten a la gent caminar i lliscar cap amunt per la neu.

A més de les habilitats convencionals del descens en snowboard, l’splitboarding requereix habilitats addicionals en tècniques de pujada, obrint camí amb seguretat camp a través (inclòs el risc d’allau).


Instruction: Què és un "frunk" en un vehicle elèctric?

Response: El frunk és el maleter de davant, que en un vehicle elèctric s’utilitza normalment com a espai d’emmagatzematge addicional.


Instruction: Enumera els símptomes més habituals que pots tenir si tens gastroenteritis.

Response: Els símptomes més habituals que pot tenir algú amb gastroenteritis inclouen recargolament de tripes, diarrea, febre baixa, vòmits i nàusees.


Instruction: Què passa si submergim amb força una ampolla buida dins l’aigua?

Response: L’ampolla rebotarà cap a la part superior de l’aigua perquè la força ascendent que exerceix l’aigua (anomenada empenyiment hidroestàtic) sobre l’ampolla fa que reboti.


Instruction: Digue’m tres maneres completament diferents de menjar un plàtan.

Response: Pelar i menjar a mossegades el plàtan sencer; tallar el plàtan a rodanxes; triturar el plàtan i barrejar-lo amb la llet en una batedora.


Instruction: Per què afegir aigua a una paella d’oli calent provoca un incendi?

Response: L’oli i l’aigua no es barregen. L’aigua és més densa que l’oli i es dipositarà al fons. Si tens oli calent en una paella i hi afegeixes una gota d’aigua, l’aigua s’enfonsarà cap al fons, s’escalfarà ràpidament fins al punt d’ebullició i es convertirà en vapor. El vapor s’escapa a través de l’oli provocant una explosió de vapor. L’explosió s’emporta l’oli i l’oli calent es converteix en combustible que s’encén amb la flama del fogó més proper i provocarà un incendi.


Instruction: Fes-me una llista de suggeriments sobre com puc reduir els al·lèrgens dels gats a casa meva.

Response:
- Passa l’aspiradora per casa cada dia.
- Utilitza un filtre MERV 11 (o superior) al teu sistema de climatització o purificador d’aire portàtil.
- Minimitza l’ús de catifes perquè la caspa i el pèl no es quedin més temps.
- Pren un antihistamínic cada dia.
- Passa tovalloletes hipoal·lergògenes per a mascotes al teu gat cada dia.
- Raspalla el teu gat almenys tres cops per setmana.
- Renta els llençols i les fundes de coixí cada setmana.
- No deixis que el teu gat dormi a la teva habitació.


Instruction: Com puc ser feliç?

Response:
Per ser feliç durant 1 hora ---- Dorm
Per ser feliç durant 3 hores ---- Ves al cinema
Per ser feliç durant 1 dia ---- Fes un pícnic
Per ser feliç tota la vida ---- Estima la teva feina.


Instruction: Quina generació és la millor?

Response: Cap, totes tenen defectes.


Instruction: El millor entrenament del món.

Response: Caminar. L’únic que has de fer és caminar tant com puguis.


Instruction: Quina diferència hi ha entre EST i EDT?

Response: EDT és la zona horària utilitzada a l’estiu i la primavera, mentre que EST és la zona horària utilitzada a l’hivern i la tardor.


Instruction: Com puc ser un bon ésser humà?

Response: Pensa sempre en els altres. Posa’t a la pell de l’altre. No jutgis ningú pel color, aparença, ètnia, educació, feina, etc. Les seves accions poden no semblar adequades, però moltes vegades és perquè no ho saben i encara estan aprenent. Sigues amable i ajuda aquestes persones. Si tothom comencés a fer això, el món seria un lloc molt més feliç. Els llocs més feliços del món no tenen el millor clima ni les millors infraestructures, sinó la felicitat de la gent que hi viu.


Instruction: He de convertir-me en influenciador?

Response:
Cal tenir en compte diversos factors a l’hora de pensar en convertir-se en influenciador. Els influenciadors solen tenir una veta de mercat definida i poden guanyar fins a sis xifres o més creant contingut al respecte. Tanmateix, almenys al principi, és probable que els teus ingressos no siguin constants i, fins i tot, potser hagis d’invertir més diners en guanyar-te una posició del que pots arribar a rebre a canvi. La feina es fa de manera autònoma: si t’agrada establir el teu propi horari, et podria agradar, però l’altra cara seria que tindràs més feina els caps de setmana i les nits. A algunes persones també els encantaria la idea de dedicar-se a les seves aficions i interessos a temps complet, però quan es converteixen en la seva feina, aviat tenen un desengany.

En resum, la teva decisió de convertir-te en influenciador s’ha de basar en la teva situació financera, la tolerància al risc, la manera de treballar i els interessos personals.


Instruction: Com puc fer servir un buf?

Response: Un buf es pot fer servir per mantenir el coll calent, cobrir el cap, embolcallar el front com si fos una diadema, es pot fer servir com a mocador per mocar-se, com a tovalló durant els àpats i com a drap o baieta quan vas d’acampada.


Instruction: Pensa en diferents aliments que siguin bons per quan estàs malalt.

Response: Te calent, sopa de fideus de pollastre, taronges, caramels de gingebre per mastegar.


Instruction: Per què la gent té cruiximents després de fer exercici?

Response:
El dolor muscular es produeix perquè el múscul i el teixit connectiu que l’envolta pateixen danys durant l’exercici, com ara en l’aixecament de peses o l’entrenament d’alta intensitat. Aquest tipus de ruptura natural és normal i necessària per al creixement muscular, ja que el múscul torna a créixer més fort durant el procés de regeneració del cos. Durant aquest procés, les fibres musculars afectades augmenten la seva resistència i el seu gruix.

A més, les persones solen experimentar una acumulació d’àcid làctic abans de fer exercici, ja que el cos utilitza l’oxigen per convertir la glucosa en energia. Durant l’exercici, si hi ha una manca d’oxigen per a aquest procés, es pot produir una substància anomenada lactat. Molta gent creu que el dolor prové de l’acumulació d’aquest àcid làctic, però l'autèntic factor és la descomposició del múscul a causa de l’ús.


Instruction: Digue’m diferents maneres de desplaçar-me d’un lloc a un altre.

Response: El mode de transport pot incloure cotxe, autobús, bicicleta i avió juntament amb caminar, córrer, nedar i lliscar entre d’altres.


Instruction: Puc rebre una descàrrega elèctrica d’un cable neutre d’un circuit elèctric domèstic?

Response: Normalment, no. Els cables neutre i de terra sempre estan connectats al quadre elèctric principal. Per tant, la diferència de tensió entre terra i neutre és de pocs volts. Tanmateix, si un cable neutre d’un circuit no està empalmat o està desconnectat, el neutre rep tota la càrrega i pot donar-te una sacsejada desagradable.


Instruction: Quines són les cinc millors maneres de controlar el cortisol?

Response: Escoltar sons binaurals amb uns auriculars, meditar almenys cinc minuts al dia, llegir un llibre amb contingut relaxant durant almenys 30 minuts al dia, prendre el sol a l’alba o al capvespre durant almenys 10 minuts al dia, caminar a diari almenys 30 minuts al dia.


Instruction: Digues si cadascun d’aquests nombres és primer o no: 10, 13, 11, 29, 35, 54, 41

Response:
10: no primer
13: primer
11: primer
29: primer
35: no primer
54: no primer
41: no primer


Instruction: Què és un conjunt de dades?

Response: Un conjunt de dades és una informació tabular composta per files i columnes. Cada columna tindrà un nom que descriu les dades d’aquesta columna juntament amb un tipus de dades assignat per descriure les dades que hi ha a la columna. Els tipus de dades habituals són string, int i double. El nombre total de columnes del conjunt de dades s’anomena total de files i el nombre total de files s’anomena recompte total de files. Tots aquests atributs junts són el que coneixem com un conjunt de dades. Els conjunts de dades també tenen diferents formes: per lots, en temps real i estàtics.


Instruction: Per què els gats tenen tants tipus de personalitats diferents?

Response: Cada gat és diferent, igual que cada ésser humà és diferent. Tenen gens diferents i creixen en diferents ambients. Tot i les seves diferències, comparteixen aspectes comuns. La majoria són caçadors naturals i tenen molta curiositat pel seu entorn. Sovint són amables i afectuosos amb els humans. De vegades no escolten bé, perquè encara no estan totalment domesticats pels humans després de milers d’anys. A alguns gats els agrada jugar a atrapar, mentre que a altres els agrada fer el mandrós al sol.


Instruction: Quants cèntims val un “nickel”?

Response: Un “nickel” val 5 cèntims.


Instruction: Què és l’amor?

Response: L’amor té moltes formes. L’amor pot ser entre persones, per un animal o per alguna cosa que et sembla divertida o agradable com llegir o escriure. Els sentiments associats a l’amor solen ser felicitat, alegria, diversió i il·lusió. L’amor entre persones es pot demostrar amb afecte, comunicant-se amb cura o fent una activitat compartida junts. L’amor per un animal es pot demostrar passejant-lo o acariciant-lo. L’amor per alguna cosa que et sembla divertida es pot demostrar fent aquesta activitat una vegada i una altra. El contrari de l’amor és l’odi i s’associa més amb sentiments de desànim.


Instruction: Classifica la següent informació segons si “permet la identificació personal” o “no permet la identificació personal”: número de la seguretat social, domicili, edat, nombre de treballadors, nombre d’habitants d’una ciutat, gènere, telèfon d’empresa.

Response:
Número de la seguretat social: permet la identificació personal.
Domicili: permet la identificació personal.
Edat: permet la identificació personal.
Nombre de treballadors: no permet la identificació personal.
Nombre d’habitants d’una ciutat: no permet la identificació personal.
Gènere: no permet la identificació personal.
Telèfon d’empresa: no permet la identificació personal.


Instruction: Per què el pickleball és cada cop més popular que el tennis?

Response: El pickleball és fàcil d’aprendre. En comparació amb el tennis, requereix menys força i destresa per jugar-hi. A més, una pista de pickleball ocupa menys espai. No crea tensió a l’avantbraç com el tennis. És un bon esport per a totes les edats.


Instruction: Per què és important aixecar peses?

Response: Aixecar peses és important per moltes raons. Aixecar peses pot influir en l’aspecte físic i la força del cos, té beneficis contra l’envelliment, ajuda a prevenir l’osteoporosi, i millora la salut de les articulacions i la salut cardiovascular. A més, hi ha moltes competicions populars centrades en la força i la preparació física que indirectament han fomentat l’aparició de diversos esports de força arreu del món.


Instruction: Aplica l’etiqueta del món occidental tradicional (mascota domèstica, animal de granja, animal salvatge) a cadascun dels següents animals: gos, ovella, cavall, llop, gat, zebra, vaca.

Response:
Gos: mascota domèstica.
Ovella: animal de granja.
Cavall: animal de granja.
Llop: animal salvatge.
Gat: mascota domèstica.
Zebra: animal salvatge.
Vaca: animal de granja.


Instruction: De quines maneres podria fer servir llibres antics?

Response:
* Donar-los a una entitat benèfica.
- Donar-los a una presó.
- Vendre’ls per internet.
- Provar de fer papiroflèxia amb les pàgines dels llibres.
- Buidar els llibres i enganxar-los per crear un espai per guardar coses.
- Tallar les cobertes dels llibres i utilitzar-les com a punts de llibre.
- Tallar les cobertes del llibre per crear un collage.
- Fer servir les pàgines per crear una corona.
- Vendre’ls a una botiga de segona mà.


Instruction: Com em puc posar en forma?

Response: Per aconseguir una bona forma física, cal tenir en compte diversos aspectes de la salut física. Alguns components clau que influeixen en la salut física són la dieta, l’exercici i la recuperació. Tot això s’ha de tenir en compte. Per millorar la teva salut física, hauries de sotmetre el teu cos a una quantitat d’estrès físic raonable. Perquè aquest estrès derivi en una millora de la salut, recorda que també has de recuperar-te! La recuperació s’aconsegueix menjant aliments d’alta qualitat en les porcions adequades i dormint les hores necessàries. Si no prioritzes també aquests components per a la recuperació, no "construiràs" el teu cos, sinó que seguiràs "destruint-lo". Recorda aquest lema: "Estrès + Repòs = Desenvolupament".


Instruction: Explica’m una falòrnia.

Response: Si t’empasses un xiclet se t’enganxarà a l’estómac durant set anys. Això no és cert i es considera una falòrnia.


Instruction: Classifica cadascun dels següents elements com a líquid o sòlid: bassal, tassa, casa, gos, bol, aigua, suc.

Response: Els bassals, l’aigua i el suc són líquids. Les tasses, les cases, els gossos i els bols són sòlids.


Instruction: Estic organitzant un esmorzar: què podria servir?

Response:
En funció del nombre de convidats i de quant vulguis cuinar al matí, tens diverses opcions.

Si has convidat un grup gran, potser és millor que ho preparis tot amb antelació perquè puguis gaudir de la festa. Això ho pots aconseguir muntant una barra de bagels. Col·loca safates amb diferents tipus de bagels, formatges cremosos i guarnicions. Alguns exemples habituals de guarnicions són el lox, els tomàquets, els cogombres, la ceba vermella i les tàperes. D’aquesta manera, els convidats poden torrar els seus propis bagels i preparar-se un plat segons les seves preferències.

Una altra opció seria preparar i muntar cassoletes d’esmorzars la nit anterior i posar-les al forn abans de començar a menjar. D’aquesta manera podries servir un esmorzar calent sense haver de cuinar-ho tot al matí. Aquí tens una recepta de cassoleta d’esmorzar molt ben valorada:

Ingredients:
- 1 bossa de patata ratllada congelada
- 450 g de salsitxes d’esmorzar
- 1 ceba picada
- 1 pebrot picat
- 1 dotzena d’ous
- Formatge cheddar ratllat

Instruccions
- Sofregeix la ceba i el pebrot picats en oli d’oliva durant 5 minuts fins que estiguin tous.
- Afegeix les salsitxes d’esmorzar a la paella i deixa que es coguin del tot. Assegura’t de trencar les salsitxes a mida que es couen per evitar que quedin trossos grans.
- En una altra paella, fregeix la patata ratllada fins que quedi cruixent.
- Per muntar-ho, col·loca la patata amb la barreja de les salsitxes en una safata de forn.
- Bat 12 ous i una tassa de formatge ratllat i aboca la barreja sobre les salsitxes i les patates.
- Cobreix-ho amb formatge i posa-ho al forn durant 45 minuts a 180 graus fins que els ous estiguin ben cuits.


Instruction: Digue’m tres coses imprescindibles per viatjar amb avió.

Response:
Quan facis la maleta per a aquest viatge, hi has de posar:
1. Una ampolla d’aigua reutilitzable buida per omplir a l’aeroport perquè puguis mantenir-te hidratat.
2. Un coixí de viatge plegable per a l’avió perquè puguis dormir còmodament durant el vol.
3. Un aperitiu per si tens gana.


Instruction: Classifica cadascun dels següents instruments de vent segons si són de fusta o de metall: flauta, clarinet, oboè, trombó, trompeta i tuba.

Response:
- Instruments de vent de fusta: flauta, clarinet i oboè.
- Instruments de metall: trombó, trompeta i tuba.


Instruction: Escriu un primer fragment d’una història basada en un món on la clonació s’ha descontrolat, amb un estil d’humor negre.

Response: M’encanten els matins. Tot sembla real per uns instants. Fins que me n’adono. El meu gos, que em llepa la mà perquè m’aixequi del llit, és una còpia. La meva mà molla va ser copiada. La meva dona, que dorm tranquil·lament al meu costat, perfecta en tots els sentits, va ser clonada fa quatre dies. I no es limita només als éssers vius, el meu cotxe, la meva tassa de cafè, la meva barbacoa, els meus pals d’hoquei, tot són còpies. El meus pijames es van copiar quan tota la meva casa es va cremar fa cinc dies perquè no vaig saber com aturar una fuita a la pica del lavabo (vaig sortir amb el gos, però l’endemà vaig rebre una còpia nova de tot). És una vida plena de comoditats. Ho odio.


Instruction: Com es pot fer servir la llum UV?

Response: La llum UV és radiació electromagnètica. Té una longitud d’ona més curta que la llum visible normal. La llum UV es pot fer servir per purificar l’aigua, ja que mata els virus i els bacteris de l’aigua de la ciutat. Els llums UV de flux continu poden matar virus i bacteris fins a un 99,999 %. Això és molt útil perquè evita que les persones ingereixin virus i bacteris en el seu subministrament d’aigua. La llum UV té altres aplicacions com ara els llits solars. La llum UV també es pot fer servir en serveis de desinfecció.


Instruction: Digue’m si això són dies de la setmana o mesos de l’any: dilluns, dissabte, març, desembre, octubre, dimarts, gener, dimecres, divendres, abril.

Response: Els següents són dies de la setmana: dilluns, dimarts, dimecres, divendres i dissabte. Els següents són mesos de l’any: gener, març, abril, octubre i desembre.


Instruction: Què és el tresc? Parla’m dels diferents tipus de tresc.

Response:
El tresc consisteix a recórrer a peu destinacions remotes que en la majoria dels casos són inaccessibles i desconegudes per als visitants. El tresc és pot classificar principalment en quatre tipus:
1 Tresc fàcil: Aquest tipus d’activitat és per a principiants i implica bàsicament admirar vistes plenes de colors o observar la bellesa de la natura.
2 Tresc moderat: El tresc moderat és més difícil que el tresc fàcil. Es fa a altituds entre mitjanes i lleugerament superiors. Les persones que fan aquest tipus de tresc han de ser actives.
3 Tresc intens: Aquest tipus de tresc requereix un esforç físic intens. Bàsicament es practica en regions de gran altitud i només és apte per a persones que ja tinguin alguna experiència prèvia amb el tresc.
4 Tresc difícil: El quart tipus de tresc es practica en pendents costerudes. Generalment, els excursionistes professionals o experimentats practiquen aquest tipus de tresc, que requereix un alt nivell de precisió i resistència per part de l’excursionista.


Instruction: Què rima amb taronja?

Response: Només hi ha una paraula que rimi a la perfecció amb taronja i és "esponja". L’esponja prové del llatí "spongia". L’esponja és un animal marí.


Instruction: Quants anys he de treballar abans de jubilar-me?

Response: Normalment cal treballar fins als 65 anys abans de poder jubilar-se. Algunes feines poden oferir-te un pla qualificat de compensació diferida si treballes a la teva empresa durant un període de temps prolongat i al qual pots accedir als 65 anys. És possible que puguis jubilar-te abans dels 65 anys si tens el teu propi negoci i guanyes prou diners per mantenir el teu estil de vida actual. El que has de tenir en compte abans de jubilar-te és si tens prou diners per mantenir el teu estil de vida tenint en compte la inflació anual, i si vols treballar a temps parcial o fent treballs d’assessorament durant la jubilació per mantenir-te ocupat i motivat.


Instruction: Què hauria de comprar al supermercat per tenir al rebost?

Response: Mongetes en conserva, arròs, llet vegetal de llarga conservació, galetes, salsa, pasta, salsa per pasta, farina de civada, brètzels, xarop d’erable de sucre, fideus, tomàquets en conserva, natxos, te, mantega d’ametlla, nous, vinagre balsàmic, tahina, xocolata negra, sèmola, nabius secs, festucs.


Instruction: Quins d’aquests esports inclouen una pilota: natació, beisbol, javelina, hoquei, ciclisme, salt d’alçada, tennis, netbol, bàsquet i handbol.

Response: L’hoquei, el tennis, el beisbol, el bàsquet, el netbol i l’handbol impliquen una pilota. El salt d’alçada, la javelina, la natació i el ciclisme no impliquen cap mena de pilota.


Instruction: Per què als gossos els agraden els humans?

Response: Com a humans, potser no entenem per què als gossos els agradem tant. Podria ser que des de la perspectiva dels gossos, els humans semblen tenir una font il·limitada de menjar a la seva disposició. És possible que els gossos hagin desenvolupat el seu amor pels humans només per tot el menjar gratuït que n'obtenen. Com que els llops van evolucionar fins convertir-se en gossos a causa de la seva relació simbiòtica amb els humans, es podria argumentar que la domesticació dels llops mitjançant la cria selectiva és la raó per la qual a la majoria dels gossos els agraden els humans. Als gossos també els agraden els humans perquè juguen amb ells i els graten darrere de l’orella. Fins i tot podria ser que als gossos els agradin els humans degut al seus polzes oposables, ja que els humans no podrien llançar una pilota sense ells.


Instruction: Quins equips necessito per acampar?

Response:
L’equipament necessari per acampar pot variar considerablement segons el tipus d’acampada que vulguis fer. A continuació detallem algunes de les coses que es necessiten normalment per acampar:
1. Un refugi, com ara una tenda.
2. Un sac de dormir.
3. Una màrfega o matalàs per dormir.
4. Llums d’acampada.
5. Estris de cuina d’acampada.
6. Un fogonet.
7. Coberts.
8. Llenya.
9. Aigua per beure o filtres d’aigua.
10. Una nevera d’acampada.


Instruction: Classifica cadascun dels següents elements com a físics o digitals: llapis, bolígraf, paper, correu electrònic, xarxes socials, llambordes, baixants, criptomoneda.

Response:
Llapis: físic
Bolígraf: físic
Paper: físic
Correu electrònic: digital
Xarxes socials: digital
Llambordes: físic
Baixants: físic
Criptomoneda: digital


Instruction: Escriu-me una cançó sobre un romanç d’estiu.

Response:
Vers 1:
He recorregut molts quilòmetres sense cap direcció
Per descobrir que tots els camins em porten a tu
M’entestava en negar les teves imperfeccions
Només veia el que volia veure

Encara recordo quan m’ho vas dir
Que un dia veuria el meu nom a les llums
Era desembre, encara ho veig clar
Tots dos sabíem que seria el nostre últim adeu

Tornada:
Records d’estiu
Fins que va sortir el sol
Vam cremar la nit
Estàvem molt enamorats

Records d’estiu
Fins que va sortir el sol
Vam cremar la nit
Estàvem molt embolicats

Vers 2:

Vaig veure com els fars del teu cotxe s’esvaïen en la foscor
M’agradaria pensar que vam donar tot el que teníem
Sota la llum de la lluna, indefens
Vaig patir un atac al meu cor trencat

Vaig pensar que em coneixies com ningú més ho podria fer
Però mai vaig pensar que et veuria marxar
Ara, aquí, em sento incomprès
Suposo que així és l’amor quan ets ingenu

Tornada:
Records d’estiu
Fins que va sortir el sol
Vam cremar la nit
Estàvem molt enamorats

Records d’estiu
Fins que va sortir el sol
Vam cremar la nit
Mentre les estrelles brillaven al cel

Interludi:
Va ser un estiu per recordar
La música podria haver sonat per sempre
Però tots dos sabíem que no duraria gaire

Vam cremar ràpid, intensos
Fins que vas marxar aquella nit
I em vas deixar preguntant-me en quin moment es va esguerrar

Tornada:
Records d’estiu
Fins que va sortir el sol
Vam cremar la nit
Estàvem molt enamorats

Records d’estiu
Fins que va sortir el sol
Vam cremar la nit
Mentre les estrelles brillaven al cel


Instruction: Quins dels següents colors formen part de l’arc de Sant Martí: negre, vermell, blanc, daurat, morat, taronja, verd, blau, groc, gris.

Response: Vermell, morat, taronja, verd, blau, groc.


Instruction: He de demanar a la meva parella que es casi amb mi?

Response: Si estimes la teva parella i creus que és la persona amb qui vols passar la resta de la teva vida, potser és una bona idea demanar-li que es casi amb tu. Si no heu viscut mai junts, potser val la pena provar-ho primer i, per descomptat, hauries de demanar consell als teus amics i familiars abans de fer un pas tan gran. Bona sort!


Instruction: Quin és el millor gènere musical?

Response: Depèn de la persona a qui ho demanis. Algunes persones afirmaran que un dels gèneres musicals principals (rock, jazz, pop, etc.) hauria de ser el primer de la llista, però hi ha centenars de categories musicals i els gustos i preferències musicals varien d’una persona a l’altra.


Instruction: Tinc ous, farina, sucre i bicarbonat de sodi, què puc fer?

Response: Pots fer galetes, pastissos o altres postres.


Instruction: Es poden posar metalls al microones?

Response: La majoria dels metalls no s’haurien de posar al microones.


Instruction: Classifica cadascun dels termes següents segons si es refereix al beisbol o el futbol: llançador, porter, entrada, gol, targeta groga, targeta vermella, home run, receptor.

Response:
Llançador: beisbol
Porter: futbol
Entrada: beisbol
Gol: futbol
Targeta groga: futbol
Targeta vermella: futbol
Home run: beisbol
Receptor: beisbol


Instruction: Quines activitats físiques puc fer en un dia assolellat?

Response: En un dia assolellat, pots aprofitar el bon temps per fer activitats a l’aire lliure. En solitari, pots sortir a córrer, fer senderisme o anar amb bici. En grup, pots jugar al disc volador o a tennis.